Πόσο κοστίζει το νέο Nissan Leaf; - Άνοιξε η διαδικασία παραγγελιών σε αρκετές ευρωπαϊκές χώρες - gocar.gr - GoForward\nΠόσο κοστίζει το νέο Nissan Leaf;\nΆνοιξε η διαδικασία παραγγελιών σε αρκετές ευρωπαϊκές χώρες\nΚώστας Μπιτσικώκοςστις 02.01.2018\nΤον Μάιο αναμένονται στην Ελλάδα τα πρώτα Leaf δεύτερης γενιάς, όμως από το Φεβρουάριο θα είναι διαθέσιμο σε άλλα σημεία της Γηραιάς Ηπείρου. Το ηλεκτρικό μοντέλο της Nissan, πρώτο σε πωλήσεις διεθνώς, αναβαθμίστηκε σε κάθε τομέα, ώστε να προσφέρει μεγαλύτερη αυτονομία και βελτιωμένη οδική συμπεριφορά.\nΣε ορισμένες ευρωπαϊκές χώρες ανακοινώθηκαν οι τιμές του, στοιχείο που μας δίνει μία πρόγευση για το τι να περιμένουμε στην Ελλάδα. Στη Γερμανία π.χ., το νέο Leaf κοστίζει 31.950 ευρώ, ενώ στη Γαλλία με την κρατική επιδότηση των 6.000 ευρώ., η τιμή του υποχωρεί στα 27.900 ευρώ.\nΚΑΤΕΒΑΣΕ ΔΩΡΕΑΝ ΤΟ ΤΕΥΧΟΣ 49 ΤΟΥ GOCAR MAGAZINE ΓΙΑ ΣΥΣΚΕΥΕΣ iPad\nΚΑΤΕΒΑΣΕ ΔΩΡΕΑΝ ΤΟ ΤΕΥΧΟΣ 49 ΤΟΥ GOCAR MAGAZINE ΓΙΑ ΣΥΣΚΕΥΕΣ ANDROID\nΚαθώς στη χώρα μας δε δίνονται ανάλογα κίνητρα, η αντιπροσωπεία Νικ. Ι. Θεοχαράκης θα προσπαθήσει να λανσάρει το νέο Nissan Leaf σε όσο πιο ανταγωνιστική τιμή είναι εφικτό, καθώς δεν πρέπει να ξεχνάμε ότι είναι ένα αυτοκίνητα με αρκετά προηγμένη τεχνολογία και πλούσιο εξοπλισμό, όπως το πρωτοποριακό e-Pedal.\nΟι μπαταρίες του νέου Leaf είναι χωρητικότητας 40 kWh (έναντι 30 kWh στην απερχόμενη ανανεωμένη έκδοση) και του εξασφαλίζουν μέγιστη αυτονομία (σε κύκλο NEDC) 378 km. Εκτιμάται ότι σε ρεαλιστικές συνθήκες η αυτονομία με μία φόρτιση θα φθάνει τα 300 km. Το μήκους 4,5 μέτρων sedan εφοδιάζεται με ηλεκτρικό μοτέρ ισχύος 150 ίππων και ροπής 320 Nm. Για να μην επηρεάζεται αρνητικά η αυτονομία, η τελική του ταχύτητα περιορίζεται στα 144 km/h.\nMAΘΕ ΤΑ ΠΑΝΤΑ ΓΙΑ ΤΟ ΝΕΟ NISSAN LEAF\nτιμή Nissan Leaf\n22 Μαίου 2020 10:24\nΘα αγόραζες αυτό το Nissan Sunny του 1991 με 44 χιλιόμετρα;


Αναλώσιμα Ιατρείου - Ιατρικά Αναλώσιμα | Paterakis.net\nΑρχική Σελίδα/Εξοπλισμός Ιατρείου/Αναλώσιμα - εργαλεία ιατρείου\nDr Schumacher (40)\nΣτο www.paterakis.net θα βρείτε μεγάλη ποικιλία από ανάλωσιμα ιατρείου σε πολύ φθηνές τιμές.\nΑγοράστε online εξεταστικά ρολλά - χαρτόβαμακα - πάνες ακράτειας - γάντια εξεταστικά που σε ενδιαφέρουν μόνο στο ηλεκτρονικό κατάστημα www.paterakis.net στις καλύτερες τιμές της αγοράς.\nΠάνες - υποσέντονα - γυναικολογικά αναλώσιμα - σύριγγες και βελόνες - επιδεσμικό υλικό και είδη αποστείρωσης σε μεγάλη ποικιλία και σε εκπληκτικές τιμές μόνο στο www.pateraki.net\nΥποδοχείς (Holder) Vacutainer BD 1τεμ\nΟυροσυλλέκτης Παιδικός 100ml 1τεμ\nΠεταλούδες φλέβας μιας χρήσης 1τεμ.\nΒαμβακοφόροι Εντός Σωληναρίου Πλαστικοί 1τεμ\nΒαμβακοφόροι Εντός Σωληναρίου Ξύλινοι 1τεμ\nΦλεβοκαθετήρας Bio-Flon 1τεμ.\nΒαμβακοφόροι Stuart 1τεμ\nΟυροσυλλέκτες Κλίνης 2000ml 1τεμ\nΠεταλούδα φλέβας Mirage 1τεμ.\nΚαθετήρες Nelaton 1τεμ\nΜητροσκόπια Με Βίδα 1τεμ (Κίνας)\nΤαινία χάρτινη Dee Micro 1τεμ\nΟυροσυλλέκτες Κλίνης Με Βαλβίδα 2000ml 1τεμ


Δοκιμάσαμε τα Jawbraker\nΗ Oakley είναι μια από τις λίγες εταιρίες που κατάφεραν να δώσουν ένα τόσο δυνατό χαρακτήρα στα προϊόντα τους και να επηρεάσουν την παγκόσμια βιομηχανία οπτικών σε επίπεδα αντιγραφής.\nΗ τελευταία πρόταση της εταιρίας είναι τα Jawbraker τα οποία έρχονται όχι μόνο να αντικαταστήσουν τα Jawbone αλλά και να επαναπροσδιορίσουν ότι γνωρίζαμε για τον τομέα ''γυαλί''.\nΗ Oakley χρειάστηκε 2 χρόνια έρευνας και ανάπτυξης σε συνεργασία με τον Mark Cavendish, για να καταφέρει τα επιθυμητά για εκείνη αποτελέσματα, επιστρέφοντας παρόλα αυτά σε μια γραμμή που θυμίζει τα factory pilot της δεκαετίας του 90.\nΤα γυαλιά είναι σαφώς μεγαλύτερα από οποιοδήποτε μοντέλο της Oakley με το μέγεθος να ξενίζει κάπως εκ πρώτης όψεως, προκαταβάλλοντας για αυξημένο βάρος και κουραστική εφαρμογή, κάτι που δεν ισχύει σε καμία περίπτωση.\nΤο βάρος κυμαίνεται στα συνηθισμένα επίπεδα γυαλιών που φοράμε πάνω σε ποδήλατο ενώ η εφαρμογή είναι άψογη. Τόσο καλή, που μετά από λίγη ώρα στη σέλα ξεχνάς ότι τα φοράς. Σε αυτό συμβάλει βέβαια και το τεράστιο μέγεθος του φακού το οποίο καλύπτει το μεγαλύτερο τμήμα του οπτικού πεδίου δημιουργώντας την ψευδαίσθηση, ότι δεν φοράς τίποτα ενώ προστατεύει ταυτόχρονα μεγαλύτερο τμήμα του προσώπου από τα στοιχεία της φύσης. Τα μπράτσα είναι ρυθμιζόμενα κατά το μήκος τους βελτιώνοντας όχι μόνο την εφαρμογή στο εκάστοτε σχήμα προσώπου, αλλά και την συμβατότητα με τον μηχανισμό ρύθμισης του κράνους μας.\nΟ φακός των Jawbraker είναι όμως το σημείο που τα κάνει τόσο ξεχωριστά. Εξοπλισμένος με την τεχνολογία Prizm η οποία σύμφωνα με την Oakley ρυθμίζει την όραση του αναβάτη ισχυροποιώντας συγκεκριμένα χρώματα, προσδίδοντας με αυτόν τον τρόπο περισσότερη λεπτομέρεια σε σημεία που δεν υπήρχε. Με αυτό τον τρόπο εκμηδενίζονται τα τυφλά σημεία στο οπτικό μας πεδίο, κάτι το οποίο βοηθά δραματικά στην ασφάλεια.\nΜε λίγα λόγια μόνο όταν τα φορέσεις μπορείς να καταλάβεις πόση τεχνολογία μπορεί να κρύβετε πίσω από ένα φακό.\nΗ ποιότητα κατασκευής είναι εκείνη στην οποία μας έχει συνηθίσει τόσα χρόνια η Oakley βγάζοντας στην αγορά ένα προϊόν το οποίο είναι σίγουρο ότι θα σας κάνει παρέα για πάρα, μα πάρα πολλά χιλιόμετρα εντός η εκτός δρόμου, με το αντίστοιχο τίμημα πάντα.\nΕάν ψάχνεστε για την αγορά ποδηλατικού γυαλιού και είστε διατεθειμένοι να τα ''χώσετε'' για το καλύτερο, τα Jawbraker είναι μάλλον μονόδρομος.\n+ φακός από άλλο πλανήτη, εφαρμογή ποιότητα κατασκευής, μεγαλύτερη επιφάνια προστασίας\n- Look που δεν κάνει για όλους, τιμή


Μουσική Πανδαισία: Μαΐου 2016\nΜπαλάντες για φόνους - Όλα τα όμορφα\nΗ νέα Ελληνική μπάντα που συμμετέχει το πρώην μέλος των Διάφανων Κρίνων, Παντελής Ροδοστόγλου! Μελαγχολικές και νοσταλγικές μελωδίες, που τις συνοδεύουν με την ιδιότητα του εραστή, υπέροχοι στίχοι με ποιητική υπόσταση!\nΑναρτήθηκε από Χρήστος Σ. στις 7:41 μ.μ. Δεν υπάρχουν σχόλια:\nΑκόμη μια μπάντα ψυχεδελικού Rock από το Texas, που μπορεί να δημιουργήθηκε το 1996 αλλά έχει κυκλοφορήσει μόλις 3 άλμπουμ! Απολαύστε τους σε αυτό το εκπληκτικό κομμάτι γνήσιου ψυχεδελικού Rock!\nONE MAN DROP - One Man Drop (Full album)\nΤο πρώτο άλμπουμ της Ελληνικής μπάντας που είναι μια μίξη psych rock και garage από τα 90's, οι οποίοι έπαιξαν support στους Naxatras. Η εγχώρια μουσική σκηνή εμπλουτίζεται και προκαλεί το ενδιαφέρον μας.\nΑναρτήθηκε από Χρήστος Σ. στις 9:30 π.μ. Δεν υπάρχουν σχόλια:\nLive Review: Naxatras/ One Man Drop @ Death Disco, 22/5/2016\nΟ τυπικός αλλά τακτικός παρατηρητής των ελληνικών μέσων μουσικής πληροφόρησης (αν και το αυτό ισχύει και στα “ξένα” σε ακόμη μεγαλύτερο βαθμό) μπορεί με ευκολία να διακρίνει την αγωνία τους να εντοπίσουν - ει δυνατόν, πρώτα από όλους - το νέο underground (ξανά, χρησιμοποιούμε τον όρο για ευκολία μιας και το internet έχει φέρει τα πάντα στην “επιφάνεια”) όνομα που θα συναρπάσει το κοινό και θα αποτελέσει το επόμενο δυνατό χαρτί της ελληνικής σκηνής - ώστε όχι μόνο αυτή να βαυκαλίζεται για το υψηλό ποιοτικό επίπεδο της, αλλά και να αποδείξει σε ημετέρους και “εξωσχολικούς” πως έχει εμπορικά νόημα και ύπαρξης. Αναζητώντας λοιπόν τους νέους Planet Of Zeus και 1000mods και αναγνωρίζοντας το γκελ που έχει ο ήχος αυτός στην εγχώρια νεολαία τα τελευταία χρόνια, ασυναίσθητα τα αυτιά των ακροατών, απλών και ειδικών,, συγκεντρώνονται περισσότερο σε πιο heavy rock/psychedelic/stoner ακούσματα. Οι Θεσσαλονικείς Naxatras, ως εκπρόσωποι της “ταξιδιάρικης” πλευράς αυτής της τάσης, πέτυχαν από το πρώτο κιόλας άλμπουμ που κυκλοφόρησε μόλις πέρυσι (2015, για την ευκολία του αναγνώστη του μακρινού μέλλοντος) να αγγίξουν το ντόπιο κοινό χωρίς να κάνουν κάποια εξαντλητική διαφήμιση στο υλικό τους ή, ακόμη περισσότερο, χωρίς να έχουν πίσω τους κάποια εταιρία προώθησης που να τους βοηθήσει σε αυτό το έργο. Με την κυκλοφορία του δεύτερου δίσκου τους (ΙΙ τιτλοφορείται, μην ψάχνετε πρωτοτυπίες), η κάθοδος στην Αθήνα για την παρουσίασή του κρίθηκε επιβεβλημένη.\nΟι One Man Drop μοιράζονται μέλη με τους Madleaf (ενώ μέχρι πριν λίγο καιρό ενεργό ρόλο έπαιζε σε αυτούς ο Διαμαντής Καζούρης των Make Believe) αλλά δεν σχετίζονται ηχητικά (και σωστά, αν με ρωτάτε, αλλιώς η ύπαρξή τους θα είχε λιγότερο νόημα). Δεν θα έπρεπε λοιπόν, στην support εμφάνισή τους στο live, να περιμένετε από αυτούς σκληρούς ήχους από το σεντούκι των heavy rock συγκροτημάτων, αλλά ένα psych rock με garage προσμίξεις, μία ιδέα grunge revival (ειδικά στα φωνητικά) και το ανάλογο fuzz-άκι, μία μίξη που εκ του αποτελέσματος φανέρωνε πως τα μέλη της μπάντας σέβονται και γνωρίζουν τα είδη με τα οποία καταπιάνονται. Αυτό άλλωστε φαίνεται και από το ομώνυμο ντεμπούτο τους, που κυκλοφόρησε λίγο πριν μπει το 2016 και περιήλθε με συνοπτικές διαδικασίες και χωρίς δεύτερη σκέψη στην κατοχή του γράφοντος μετά το live. Το άλμπουμ αποδόθηκε ζωντανά στην ολότητά του, με ελαφρώς περισσότερη ενέργεια και σαφώς περισσότερο groove, απόρροια του στιβαρού rhythm section της μπάντας. Στα θετικά θα πρέπει φυσικά να συμπεριλάβουμε και την πολύ καλή διασκευή (ίσον διασκευή με άποψη) στο Suspicious Minds του Elvis Presley. Οι νεότερες ηλικίες λογικά εκτίμησαν την όχι τόσο λαοφιλή μουσική άποψή τους, σίγουρα όμως όσοι είχαν μεγαλύτερη εξοικείωση με το psych rock θα ταυτίστηκαν περισσότερο. Η απόδοση της μπάντας βεβαίως δεν μπορούσε να τεθεί υπό αμφισβήτηση και κομμάτια όπως το 2 is 3, With You και Just Me δεν μπορούν (ούτε πρέπει) να περάσουν απαρατήρητα από κανέναν σοβαρό ακροατή του γενικότερου rock ήχου. Περιμένω να τους ξαναδώ ζωντανά, γιατί όχι σε ένα πιο “δικό τους” live.\nΔεν μπορώ να γνωρίζω φυσικά τις προσδοκίες των μελών των Naxatras όταν ταξίδευαν προς την πρωτεύουσα, αλλά όσο νά ’ναι μία δικαίωση θα πρέπει να την ένιωσαν όταν αντίκρυσαν μπροστά τους ένα Death Disco γεμάτο από ακροατές κάθε ηλικίας. Άγουροι πιτσιρικάδες με “παρθένα” αυτιά μέχρι ώριμοι μεσήλικες που έχουν φάει τα χρόνια τους να ακούν ενδιαφέρουσες μουσικές, ξεπούλησαν τα εισιτήρια της συναυλίας, σε μια ημέρα μάλιστα που οι απεργίες των ΜΜΜ, η τυπική κυριακάτικη ραστώνη και η ανοιξιάτικη βροχή δυνητικά θα καθίσταντο ανασταλτικοί παράγοντες για την αθρόα προσέλευση. Τα συνεχή χαμόγελά της μπάντας, και ειδικότερα του μπασίστα Γιάννη Βαγενά που είχε αναλάβει το επικοινωνιακό κομμάτι σε σχέση με το κοινό, μόνο ικανοποίηση φανέρωναν για αυτό που βίωναν επί μιάμιση περίπου ώρα.\nΣτη μιάμιση λοιπόν αυτή ώρα της εμφάνισής των Naxatras ακούστηκαν τα περισσότερα δισκογραφημένα κομμάτια τους (ακόμη και μέσα από το ξεχωριστό στη δισκογραφία τους ΕΡ), παρέχοντας έτσι μία ολοκληρωμένη εικόνα της μπάντας. Από το εναρκτήριο Oort Cloud/Proxima Centauri ως το καταληκτικό crescendo (κι ας ξέφυγαν λίγο εκεί, συνεπαρμένοι από την στιγμή), με χαρακτηριστικότερους ενδιάμεσους σταθμούς το “post-apocalyptic blues” του Downer, την chill-out ατμόσφαιρα του Waves (που βρήκε ιδιαίτερα μεγάλη ανταπόκριση στο κοινό), το hit-άκι του τελευταίου δίσκου Sisters Of The Sun (που ακούσατε σε πρόσφατη εκπομπή μας) και το απαραίτητο/πολυαναμενόμενο I Am The Beyonder (με εμβόλιμο εκτός προγράμματος riff του Hassan I Sahbba στο κεντρικό σόλο, ελέω και των δύο εμφανίσεων των Hawkwind στην Ελλάδα), όλα τα κομμάτια παρουσιάστηκαν σε εξαιρετικές εκτελέσεις και με ήχο-κανόνι. Παρά το φαινομενικό χύμα της υπόθεσης, που ενδεχομένως προκύπτει από το μουσικό ύφος της μπάντας και τον τρόπο και χρόνο της ηχογράφησης των δίσκων, οι πολύ προσεγμένες trippy προβολές (που έμοιαζαν ταιριαστές για κάθε κομμάτι όπως προβάλλονταν στο backdrop του Death Disco και, πολύ σημαντικό, ΦΑΙΝΟΝΤΑΝ και δεν υπήρχαν απλώς για να αποτελέσουν άλλο ένα bullet στο βιογραφικό της μπάντας) με κύριο πρωταγωνιστή τη μάσκα που δεσπόζει στα εξώφυλλά τους, όπως και ο εξαιρετικός και στοχευμένος ήχος, έδειχναν πως δεν είναι ακριβώς η τύχη που ορίζει την πορεία τους, έστω κι αν οι ίδιοι υποστηρίζουν πως ο τρόπος που κινούνται στηρίζεται περισσότερο στον αυθορμητισμό.\nΟι ψυχεδελικοί ήχοι που μας προσφέρει το βορειοελλαδίτικο τρίο εννοείται πως έχουν ξανακουστεί στο παρελθόν, ειδικά στα 60s και τα 70s - μιλάμε για σχεδόν μισό αιώνα πίσω - όπως αυτά πέρασαν στους νεότερους συνεχιστές (καλύτερα: αναβιωτές) του ύφους και διαμόρφωσαν τις σύγχρονες ψυχεδελικές τάσεις. Έτσι κι αλλιώς όμως σε ένα live δεν αναζητάς τόσο τη μουσική πρωτοτυπία όσο την ψυχική σύνδεση που έχουν οι μουσικοί με το υλικό τους και το κατά πόσο επιτυγχάνουν να την επικοινωνήσουν στους θεατές. Καθ΄όλα δικαιολογημένο λοιπόν που, μετά το τέλος της εμφάνισής τους, τα μέλη της μπάντας δεν προλάβαιναν να δέχονται συγχαρητήρια από φίλους και λοιπούς παριστάμενους. Το αθηναϊκό κοινό χάρηκε σίγουρα που είδε μία από τις πλέον ανερχόμενες (ό,τι κι αν σημαίνει αυτή η λέξη, εδώ που τα λέμε…) νέες ελληνικές μπάντες σε μία headline εμφάνιση τώρα που κινούνται ζεστά. Ελπίζουμε να τους δούμε ξανά στην πόλη μας. Τώρα που προλαβαίνουμε, γιατί ποιος ξέρει αν στο σύντομο μέλλον θα κάνουμε μαύρα μάτια να τους δούμε ζωντανά επειδή θα περιοδεύουν εκτενώς στο εξωτερικό (προσωπικά τους το εύχομαι).\nΚείμενο: Μιχάλης Κουρής / Φωτογραφίες: Shanti Thomaidi\nΤα νέα παιδιά από την Θεσσαλονίκη, εισέβαλαν στον χώρο του Live Club Death Disco, αποδεικνύοντας πως το ψυχεδελικό Rock κάνει ακόμα αισθητή την παρουσία του! Απολαύστε τους!\nΣε αυτό το σημείο θα διαφοροποιηθώ από τις συνηθισμένες μουσικές μου προτιμήσεις, και θα προτείνω ένα υπέροχο κομμάτι από την καταπληκτική ερμηνεύτρια της ποιοτικής Ελληνικής μουσικής, πλαισιωμένο από ένα ταιριαστό βίντεο! Επιτέλους! Ένα Ελληνικό κομμάτι με ποιοτικό στίχο!\nΑναρτήθηκε από Χρήστος Σ. στις 6:46 μ.μ. Δεν υπάρχουν σχόλια:\nΑναρτήθηκε από Χρήστος Σ. στις 5:58 μ.μ. Δεν υπάρχουν σχόλια:\nWe Look Like Scholars - Redeemer (Ingest the Cassette)\nΝέο Rock αίμα από το Ohio, κυκλοφόρησε το πρώτο του EP! Υπέροχες ταξιδιάρικες μελωδίες, που αξίζουν την προσοχή σας!\nΑναρτήθηκε από Χρήστος Σ. στις 7:24 μ.μ. Δεν υπάρχουν σχόλια:\nLiquid Sound Company - League For Spiritual Discov...\nLive Review: Naxatras/ One Man Drop @ Death Disco,...\nWe Look Like Scholars - Redeemer (Ingest the Casse...